[pic] | EUROPA-KOMMISSIONEN |

Bruxelles, den 8.4.2010

KOM(2010)130 endelig

2010/0072 (NLE)

Forslag til

RÅDETS FORORDNING (EF) Nr. …/2010

om ændring af forordning (EF) nr. 234/2004 om visse restriktive foranstaltninger over for Liberia

(forelagt af Unionens højtstående repræsentant for udenrigsanliggender og sikkerhedspolitik og Kommissionen)

BEGRUNDELSE

1) Fælles holdning 2004/137/FUSP foreskrev gennemførelsen af de foranstaltninger, der er fastlagt i FN's Sikkerhedsråds resolution 1521 (2003), herunder forbud mod teknisk bistand med tilknytning til militære aktiviteter. Den forbød også finansiel bistand med tilknytning til militære aktiviteter. I overensstemmelse med den fælles holdning indførtes ved Rådets forordning (EF) nr. 234/2004[1] et generelt forbud mod at levere teknisk bistand, finansieringsmidler eller finansiel bistand med tilknytning til militære aktiviteter til personer, enheder eller organer i Liberia eller til brug i Liberia.

2) Den 12. februar 2008 vedtog Rådet fælles holdning 2008/109/FUSP af 12. februar 2008, som bekræftede disse foranstaltninger og konsoliderede disse og andre foranstaltninger i én fælles holdning.

3) Den 17. december 2009 vedtog FN's Sikkerhedsråd resolution 1903 (2009), som ændrede FN's restriktive foranstaltninger på våben og dertil knyttet materiel og levering af teknisk bistand, finansieringsmidler og finansiel bistand med tilknytning til militære aktiviteter ved at begrænse virkningen af disse restriktive foranstaltninger til ikke-statslige enheder og fysiske personer, som opererer på Liberias område. Eksport af våben og hertil knyttet materiel og levering af bistand, rådgivning og uddannelse med tilknytning til militære aktiviteter til Liberias regering er ikke længere forbudt. I medfør af denne resolution har Rådet vedtaget afgørelse 2010/129/FUSP[2] om ændring af fælles holdning 2008/109/FUSP.

4) Unionens højtstående repræsentant for udenrigsanliggender og sikkerhedspolitik og Kommissionen foreslår at ændre forordning (EF) nr. 234/2004 i overensstemmelse hermed.

2010/0072 (NLE)

Forslag til

RÅDETS FORORDNING (EF) Nr. …/2010

om ændring af forordning (EF) nr. 234/2004 om visse restriktive foranstaltninger over for Liberia

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 215,

under henvisning til Rådets afgørelse 2010/129/FUSP[3] om ændring af fælles holdning 2008/109/FUSP om restriktive foranstaltninger over for Liberia[4],

under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og

ud fra følgende betragtninger:

1. Fælles holdning 2004/137/FUSP foreskrev gennemførelsen af de foranstaltninger, der er fastlagt i FN's Sikkerhedsråds resolution (UNSCR) 1521 (2003), herunder forbud mod teknisk bistand med tilknytning til militære aktiviteter. Den forbød også finansiel bistand med tilknytning til militære aktiviteter. I overensstemmelse med den fælles holdning indførtes ved Rådets forordning (EF) nr. 234/2004[5] et generelt forbud mod at levere teknisk bistand, finansieringsmidler eller finansiel bistand med tilknytning til militære aktiviteter til personer, enheder eller organer i Liberia eller til brug i Liberia.

2. Den 12. februar 2008 vedtog Rådet fælles holdning 2008/109/FUSP af 12. februar 2008, som bekræftede disse foranstaltninger og konsoliderede disse og andre foranstaltninger i én fælles retsakt.

3. Den 17. december 2009 vedtog FN's Sikkerhedsråd resolution 1903 (2009), som ændrede FN's restriktive foranstaltninger på våben og dertil knyttet materiel og levering af teknisk bistand, finansieringsmidler og finansiel bistand med tilknytning til militære aktiviteter ved at begrænse virkningen af disse restriktive foranstaltninger til ikke-statslige enheder og fysiske personer, som opererer på Liberias område. I medfør af denne resolution har Rådet vedtaget afgørelse 2010/129/FUSP om ændring af fælles holdning 2008/109/FUSP.

4. Forordning (EF) nr. 234/2004 bør ændres i overensstemmelse hermed.

5. Enhver behandling af personoplysninger om fysiske personer i henhold til denne forordning bør respektere Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og fri udveksling af sådanne oplysninger[6] samt Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger[7] —

VEDTAGET DENNE FORORDNING:

Artikel 1

I Rådets forordning (EF) nr. 234/2004 foretages følgende ændringer:

1. I artikel 1 tilføjes følgende definition:

""Sanktionskomité": den komité, der er nedsat ved punkt 21 i FN's Sikkerhedsråds resolution 1521 (2003)."

2. Artikel 2 affattes således:

" Artikel 2

1. Det er forbudt

a) direkte eller indirekte at yde teknisk bistand med tilknytning til militære aktiviteter, herunder til levering, fremstilling, vedligeholdelse og brug af våben og enhver form for beslægtet materiel, herunder skydevåben og ammunition, militærkøretøjer og militærudstyr, paramilitært udstyr og reservedele til ovennævnte, til ikke-statslige personer, enheder eller organer i eller til brug i Liberia

b) direkte eller indirekte at levere finansieringsmidler eller finansiel bistand med tilknytning til militære aktiviteter, herunder især gavebistand, lån og eksportkreditforsikring, til salg, levering, overførsel eller eksport af våben og beslægtet materiel eller til levering af hertil knyttet teknisk bistand til personer, enheder eller organer i eller til brug i Libanon eller

c) bevidst og forsætligt at deltage i aktiviteter, der har til formål eller til følge at omgå de i litra a) eller b) omhandlede forbud.

2. De pågældende medlemsstater meddeler på forhånd sanktionskomitéen leveringen af teknisk bistand, finansieringsmidler eller finansiel bistand til statslige personer eller andre personer, enheder eller organer i Liberia eller til brug i Liberia, som leveres til andre formål end dem, der er anført i artikel 3, stk. 1, litra a). Disse meddelelser skal indeholde alle relevante oplysninger, herunder bl.a. oplysninger om slutbrugeren, foreslået leveringsdato og forsendelsernes rute."

3. Artikel 3 affattes således:

" Artikel 3

1. Uanset artikel 2 kan den kompetente myndighed, som anført i bilag 1, i den medlemsstat, hvor tjenesteyderen er etableret, tillade, at der ydes:

a) teknisk bistand, som udelukkende er bestemt til støtte eller brug for De Forenede Nationers mission i Liberia, og

b) teknisk bistand med tilknytning til udstyr, der ikke er bestemt til at dræbe, men som udelukkende er til humanitært brug, forudsat at den pågældende medlemsstat har meddelt leveringen af sådan teknisk bistand til sanktionskomitéen i overensstemmelse med artikel 2, stk. 2.

2. Afgørelser om anmodninger om tilladelse træffes af de kompetente myndigheder i hvert enkelt tilfælde under hensyntagen til alle relevante betragtninger, herunder kriterierne i Rådets fælles holdning 2008/944/FUSP om fælles regler for kontrol med eksport af militærteknologi og -udstyr[8]. Medlemsstaterne kræver tilstrækkelige garantier mod misbrug af tilladelser og træffer om nødvendigt foranstaltninger med henblik på tilbageførsel af de leverede våben og tilknyttede materiel.

3. Der gives ingen tilladelser for aktiviteter, som allerede har fundet sted."

4. Artikel 4 udgår.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand […]

[1] EUT L 40 af 12.2.2004, s. 1.

[2] EUT L 51 af 2.3.2010, s. 23.

[3] EUT L 51 af 2.3.2010, s. 23.

[4] EUT L 38 af 13.2.2008, s. 26.

[5] EUT L 40 af 12.2.2004, s. 1.

[6] EFT L 8 af 12.1.2001, s. 1.

[7] EFT L 281 af 23.11.1995, s. 31.

[8] EUT L 335 af 13.12.2008, s. 99.